آمریکا پرزیدنتی باراک اوباما، جمهوریتچی پارتی‌نین باشقان نامیزدی ایش آدامی دونالد ترامپ‌‌ین و جمهوریتچی پارتینی اؤلکه‌یه قاران‌لیق و نیگاتیو ویزیون چکمکله گوناهلاندیردی.
اوباما، دموکرات پارتی‌نین باشقان نامیزدی اسکی خاریجی ایشلر ناظیری هیلاری کلینتون‌ون اؤزون‌دن سونرا اؤلکه‌نین 45. باشقانی اولا‌راق سئچیلمه‌سینی تامین ائتمک اوچون پنسیلوانیا ایالتی‌نین فیلادلفیا شهرینده خالقا خیطاب ائتدی.
آمریکادا 8 نوامبر چرشنبه آخشامی گونو ائدیله‌جک 58. پرزیدنت سئچیم‌لرینده کلینتونا دستگینی آیلار اوّل آچیقلایان و ژوئیه آییندا شارلوت شهرین‌دکی کلینتونا دستک میتینگینده خالقا خیطاب ائدن اوباما، فیلادلفیادا دا پارتیسی‌نین نامیزدینه دستک ایسته‌دی.
فیلادلفیا اینجه‌صنعت موزه‌سی‌نین قارشی‌سین‌داکی میتینگده دانیشان اوباما، ترامپا آغیر تنقیدلر ده ائدیب.
تخمینن 6 مین جیواریندا بیر کوتله‌یه خیطاب ائدن پرزیدنت اوباما، کلینتونون پرزیدنت‌لیگی اوچون ان اویغون نامیزد اولدوغونو ایفاده ائده‌رک، "ایندییه قدرکی بوتون نامیزدلردن داها خصوصیت‌لی" دئدی.
اوباما، ترامپ‌ین ایسه اؤلکه‌نی ایداره ائتمه‌یه و باشقوموتانلیغا هئچ بیر شکیلده اویغون اولمادیغینی قید ائتدی.
کلینتونون خسته‌لنمه‌سی و ترامپ‌ین آلدیغی دوکتور راپورو ایله باغلی ادعا‌لار سببیله مئدیانین باشقان نامیزدلری‌نین ساغلیغینا فوکوسلانیلدیغی گونلرده خالقا خیطاب ائدن اوباما، کلینتونون ساغلیغی‌نین یئرینده اولدوغونو وورغولادی.
اوباما، ترامپ‌ین روسیا دولت باشقانی ولادیمیر پوتینله باغینا توخونارکن ترامپ‌ین ایش اخلاقینی و نگاتیو آمریکا گؤرونتوسونو تنقید ائتدی. اوباما، "بو آبراهام لینکولنون جمهوریتچی پارتیسی دئییل." دئدی. جمهوریتچیچی پارتی‌نین "بیزی بیر-بیریمیزه سالان، دونیایا قارشی گلن بیر اؤلکه‌نین قاران‌لیق، نگاتیو ویزیونو" اولدوغونو سؤیله‌ین اوباما، "جدی حل یول‌لار اؤنرمیرلر، کین و نیفرت یاییرلار." دئیه دانیشدی.
ترامپ‌ین کئچن هفته روس دولت تلویزیونودا اورتایا چیخدیغینی ایفاده ائدن اوباما، ترامپ‌ین پوتینه یارانماغا چالیشماقلا گوناهلاندیردی.
چیخیشیندا، ترامپ‌دان جیدی تنقید ائدن کلینتون وقفینی ساوونان باشقان اوباما، وقفین دونیا ایچینده حیات‌لار قورتاردیغینی سؤیله‌دی. اوباما، "ترامپ ایسه پولونو اؤز وقفینه 6 فیت اوزونلوغون‌داکی اؤز شکیلینی ساتین آلماسی اوچون خرجه‌لییر." دئیه دانیشدی.
